**Adatkezelési tájékoztató**

A Hallgatói Önkormányzatok országos konfereciája által működtetett mentorprogramba történő Részvétellel kapcsolatos Adatkezelésekhez

# I. Az Adatkezelő bemutatása

|  |  |
| --- | --- |
| Adatkezelő megnevezése: | **Hallgatói Önkormányzatok Országos Konferenciája** |
| Adatkezelő nyilvántartási száma: | **OH/73-2/2007** |
| Adatkezelő székhelye: | **1053 Budapest, Ferenciek tere 7-8.** |
| Adatkezelő elektronikus címe: | **info@hook.hu** |
| Adatkezelő képviselője: | **Eszterhai Marcell, elnök** |

**II. Az adatkezeléssel összefüggő főbb irányadó jogszabályok**

* információs önrendelkezési jogról és az információszabadságról szóló 2011. évi CXII. törvény (továbbiakban Info. tv.),
* az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) (továbbiakban: Rendelet vagy GDPR),
* a Polgári Törvénykönyvről szóló 2013. évi V. törvény (továbbiakban: Ptk).
* a nemzeti felsőoktatásról szóló 2011. évi CCIV. törvény (a továbbiakban: Nftv.)
* a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015 (IV.9.) Korm. rendelet (a továbbiakban: Vhr.)

**III. Az adatkezelésre irányadó alapelvek**

* Az Adatkezelő a személyes adatokat jogszerűen és tisztességesen, valamint átláthatóan kezeli.
* Az Adatkezelő a személyes adatokat csak meghatározott, egyértelmű és jogszerű célból gyűjti és azokat nem kezeli a célokkal össze nem egyeztethető módon.
* Az Adatkezelő minden ésszerű intézkedést megtesz annak érdekében, hogy az általa kezelt adatok pontosak és szükség esetén naprakészek legyenek, amennyiben tudomására jut, hogy valamely általa kezelt személyes adat pontatlan, haladéktalanul törli vagy helyesbíti.
* Az Adatkezelő a személyes adatokat olyan formában tárolja, hogy csak a jogszabályban meghatározott és/vagy a szükséges ideig legyen azonosítható.
* Az Adatkezelő megfelelő technikai és szervezési intézkedések alkalmazásával biztosítja a személyes adatok megfelelő biztonságát annak érdekében, hogy a személyes adatok jogosulatlan vagy jogellenes kezelése, véletlen elvesztése, megsemmisítése vagy károsodása ne történhessen meg.
* Az adatkezelési tájékoztatóban szereplő fogalom meghatározások megfelelnek a mindenkor hatályos Rendeletben és egyéb hatályos jogszabályokban szereplő fogalom meghatározásoknak.

## **IV. Az adatkezelés jellemzői**

Az Adatkezelő, mint az Nftv. 60. § alapján létrehozott jogi személy, a felsőoktatásért felelős miniszter kijelölése alapján a ellátja az Nftv. 54. §-ában, valamint a Vhr. 65. §-ában foglalt feladatok végrehajtása érdekében az egész ország területére kiterjedően a Felsőoktatási Mentorprogram (a továbbiakban: Mentorprogram) működtetésével kapcsolatos feladatokat.

**1. A Mentorprogramba történő jelentkezéssel kapcsolatos adatkezelés**

**Adatkezelés célja**

Az Adatkezelő a felsőoktatásban tanulmányokat folytató hallgatók Mentorprogramba történő felévtele érdekében felhívást tesz közzé, amelyre a ….. felületen keresztül elektronikus úton lehet jelentkezni.

A jelentkezés során a jelentkezőnek igazolnia kell, hogy megfelel a Mentorprogramba való felvételhez szükséges valamely kritériumnak, vagyis igazolnia kell, hogy szociális, és/vagy gazdasági szempontból hátrányos helyzetűnek minősül.

A leírtak alapján a Mentorprogramba való jelentkezések elbírálásához elengedhetetlen, hogy az Adatkezelő kezelje a jelentkezők személyes adatait.

Az Adatkezelésre annak érdekében kerül sor, hogy az Adatkezelő meg tudja állapítani, hogy a jelentkező megfelel-e a Vhr.-ben, illetve a miniszter által – figyelemmel a finanszírozás módjára is - meghatározott felvételi követelményeknek, vagyis hogy szociális, és/vagy gazdasági szempontból hátrányos helyzetűnek minősül.

A jelentkezők (érintettek) személyes adatait az Adatkezelő a jelen adatkezelési tájékoztatóban foglaltak szerint kezeli.

**Kezelt személyes adatok**

Az Adatkezelő annak érdekében, hogy a Mentorprogramba fel tudja venni az érintetteket az alábbi személyes adatokat kezeli:

1. mentorált neve
2. mentorált e-mail címe
3. mentorált telefonszáma
4. mentorált születési helye, ideje
5. mentorált lakcíme, illetve lakcím szerinti vármegye
6. mentorálttal hallgatói jogviszonyt létesítő felsőoktatási intézményre vonatkozó adatok: intézmény megjelölése, kar, szak, évfolyam megjelölése, képzés helye, képzés szintje, képzés munkarendje,
7. oktatási azonosító
8. Szociális és/vagy gazdasági helyzet, esélyegyenlőségi kategória megjelölése, és az ezt alátámasztó dokumentumban szereplő adatok

**Az adatkezelés jogalapja**

Az Adatkezelő adatkezelésének a jogalapja a Rendelet 6. cikk (1) bekezdés e) pontja, vagyis az Adatkezelőre bízott közfeladat ellátása.

Az Adatkezelő közfeladatot a felsőoktatásért felelős miniszter kijelölése alapján lát el, a feladatok pontos meghatározását az Nftv. 54. §-a, a 108. § 28. pontja, a Vhr. 65. §-a, valamint a támogatói okirat tartalmazza.

**A személyes adatok forrása**

A személyes adatokat az érintett bocsátja az Adatkezelő rendelkezésére

**Rendelkezésre bocsátott személyes adatok címzettjei**

A személyes adatokat az Adatkezelő kizárólag azon munkavállalói, tisztségviselői kezelik, akiknek az a feladataik ellátásához szükséges.

Az Adatkezelő az adatokat nem továbbítja harmadik személyek részére.

Az Adatkezelő igénybe veszi a Google LLC által fejlesztett elektronikus levelezési rendszer és Google Forms szolgáltatásait (üzleti G-mail) a jelentkezéssel kapcsolatos és a levelezési tevékenységének lebonyolítása érdekében. A Google LLC az Adatkezelő jelentkezési és levelezési tevékenységével összefüggésben nem jogosult önállóan meghatározni az adatkezelés céljait és eszközét, így adatfeldolgozónak minősül.

A Google LLC az érintett személyes adatait, kizárólag az Adatkezelő által meghatározott és szerződésben rögzített célból, az Adatkezelő utasításai szerint kezelheti így az adatkezelés tekintetében önálló döntési jogosultsága nincs.

A Google LLC adatkezelési tájékoztatója az alábbi linken érhető el: <https://policies.google.com/privacy?hl=hu>. Az adatfeldolgozó az érintett személyes adatait kizárólag az Adatkezelő által meghatározott és szerződésben rögzített célból kezelheti.

**Személyes adatok továbbítása harmadik országba vagy nemzetközi szervezet részére**

A személyes adatokat az Adatkezelő nem továbbítja sem harmadik országba, sem nemzetközi szervezethez.

**Személyes adatok kezelésének időtartama**

Az adatkezelő a személyes adatokat a mentorprogramba történő felvételről szóló döntés meghozatalát követő 60. napig kezeli azon jelentkezők esetében akik nem nyernek felvételt a programba.

Az adatkezelő a személyes adatokat a mentorprogramba történő felvételről szóló döntés meghozatalát követően a program lezárásától és az arról készült beszámoló támogató általi elfogadástól számított legfeljebb 10 évig kezeli azon jelentkezők esetében, akik felvételt nyernek a programba. Amennyiben a támogatói okirat az itt megjelöltnél kevesebb ideig írja elő az adatok megőrzésére vonatkozó kötelezettséget, úgy a támogatói okiratban megjelölt időtartam lejártával törli az Adatkezelő az érintettek adatait.

**Automatizált döntéshozatal és profilalkotás**

Egyik sem történik az adatkezelés során.

**Személyes adatok szolgáltatása**

A személyes adatok kezelése a Mentorprogramba történő jelentkezés feltétele.

**2. A Mentorprogramba történő Részvétellel kapcsolatos adatkezelés**

**Adatkezelés célja**

Az Adatkezelő a Mentorprogramban részt vevő hallgatókkal a Vhr.-ben meghatározottak szerint szerződést köt, amelyhez szükséges kezelnie az érintettek személyes adatait.

A fentieken túl a Vhr. előírja, hogy a programban részt vevők kapcsán az Adatkezelő milyen adatokat köteles kezelni, így Adatkezelő a jogszabályi megfelelés biztosítása érdekében ezen adatokat is kezeli a résztvevők vonatkozásában.

A résztvevők (érintettek) személyes adatait az Adatkezelő a jelen adatkezelési tájékoztatóban foglaltakra szerint kezeli.

**Kezelt személyes adatok**

Az Adatkezelő annak érdekében, hogy a Mentorprogramba fel tudja venni az érintetteket az alábbi személyes adatokat kezeli:

1. mentorált neve és születési neve
2. mentorált születési helye, ideje
3. anyja születési neve
4. mentorált lakcíme
5. mentorálttal hallgatói jogviszonyt létesítő felsőoktatási intézményre vonatkozó adatok: intézmény megjelölése, szak megnevezése, képzési szint, képzési forma, munkarend
6. mentorált félévenkénti tanulmányi átlageredménye
7. mentorált által megszerzett kreditek száma
8. mentorált hallgatói jogviszonyának megszűnése okát és időpontja

**Az adatkezelés jogalapja**

Az Adatkezelő adatkezelésének a jogalapja a Rendelet 6. cikk (1) bekezdés e) pontja, vagyis az Adatkezelőre bízott közfeladat ellátása.

Az Adatkezelő közfeladatot a felsőoktatásért felelős miniszter kijelölése alapján lát el, a feladatok pontos meghatározását az Nftv. 54. §-a, a 108. § 28. pontja, a Vhr. 65. §-a, valamint a támogatói okirat tartalmazza.

**A személyes adatok forrása**

A személyes adatokat az érintett bocsátja az Adatkezelő rendelkezésére

**Rendelkezésre bocsátott személyes adatok címzettjei**

A személyes adatokat az Adatkezelő kizárólag azon munkavállalói, tisztségviselői kezelik, akiknek az a feladataik ellátásához szükséges.

Az Adatkezelő az adatokat nem továbbítja harmadik személyek részére.

Az Adatkezelő igénybe veszi a Google LLC által fejlesztett elektronikus levelezési rendszer szolgáltatásait (üzleti G-mail) a levelezési tevékenységének lebonyolítása érdekében. A Google LLC az Adatkezelő levelezési tevékenységével összefüggésben nem jogosult önállóan meghatározni az adatkezelés céljait és eszközét, így adatfeldolgozónak minősül.

A Google LLC az érintett személyes adatait, kizárólag az Adatkezelő által meghatározott és szerződésben rögzített célból, az Adatkezelő utasításai szerint kezelheti így az adatkezelés tekintetében önálló döntési jogosultsága nincs.

A Google LLC adatkezelési tájékoztatója az alábbi linken érhető el: <https://policies.google.com/privacy?hl=hu>. Az adatfeldolgozó az érintett személyes adatait kizárólag az Adatkezelő által meghatározott és szerződésben rögzített célból kezelheti.

**Személyes adatok továbbítása harmadik országba vagy nemzetközi szervezet részére**

A személyes adatokat az Adatkezelő nem továbbítja sem harmadik országba, sem nemzetközi szervezethez.

**Személyes adatok kezelésének időtartama**

Az adatkezelő a személyes adatokat a program lezárásától és az arról készült beszámoló támogató általi elfogadástól számított legfeljebb 10 évig kezeli. Amennyiben a támogatói okirat az itt megjelöltnél kevesebb ideig írja elő az adatok megőrzésére vonatkozó kötelezettséget, úgy a támogatói okiratban megjelölt időtartam lejártával törli az Adatkezelő az érintettek adatait.

**Automatizált döntéshozatal és profilalkotás**

Egyik sem történik az adatkezelés során.

**Személyes adatok szolgáltatása**

A személyes adatok kezelése a Mentorprogramba történő részvétel feltétele.

# V. Az érintett jogai az adatkezeléshez kapcsolódóan

**Tájékoztatáshoz való jog**

Az érintettnek joga van az adatkezeléssel kapcsolatos tájékoztatáshoz, melyet az Adatkezelő jelen tájékoztató rendelkezésre bocsátása útján teljesít.

**Hozzájáruláson alapuló adatkezelések**

Amennyiben valamely adatkezelés jogalapja az érintett hozzájárulása, akkor jogosult bármikor a korábban az adatkezelésre adott hozzájárulását visszavonni. Fontos azonban tudnia, hogy a hozzájárulás visszavonása kizárólag azon adatokra vonatkozhat, amelyek kezelésének más jogalapja nincs. Amennyiben az érintett személyes adatok kezelésének más jogalapja nincs, abban az esetben a hozzájárulás visszavonását követően a személyes adatokat az Adatkezelő véglegesen és visszaállíthatatlanul törli. A hozzájárulás visszavonása a Rendelet alapján a visszavonás előtt a hozzájárulás alapján végrehajtott adatkezelés jogszerűségét nem érinti.

**Hozzáférési jog**

Az érintettet kérelmére az Adatkezelő bármikor a későbbiekben tájékoztatja, hogy a személyes adatainak kezelése folyamatban van-e és ha igen, akkor a személyes adatokhoz és a következő információkhoz hozzáférést biztosít:

1. az adatkezelés céljai;
2. az érintett személyes adatok kategóriái;
3. azon címzettek vagy címzettek kategóriái, akikkel, illetve amelyekkel az Adatkezelő a személyes adatokat közölte vagy közölni fogja, ideértve különösen a harmadik országbeli címzetteket, illetve a nemzetközi szervezeteket;
4. a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
5. kérelmezheti Adatkezelőtől a rá vonatkozó személyes adatok helyesbítését, törlését vagy kezelésének korlátozását és tiltakozhat az ilyen személyes adatok kezelése ellen;
6. a valamely felügyeleti hatósághoz címzett panasz benyújtásának, illetve bírósági eljárás megindításának joga;
7. ha az adatokat az Adatkezelő nem közvetlenül az érintettől gyűjtötte, a forrásukra vonatkozó minden elérhető információ;
8. ha sor kerül automatizált döntéshozatalra, ennek tényéről, ideértve a profilalkotást is, valamint legalább ezekben az esetekben az alkalmazott logikáról, tehát arról, hogy az ilyen adatkezelés milyen jelentőséggel és az érintettre nézve milyen várható következményekkel bír.

**Személyes adatok helyesbítéséhez való jog**

Az érintett bármikor jogosult arra, hogy kérésére indokolatlan késedelem nélkül az Adatkezelő helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra is, hogy kérje a hiányos személyes adatok - egyebek mellett kiegészítő nyilatkozat útján történő - kiegészítését.

Az Adatkezelő felhívja a figyelmet arra, hogy a személyes adataiban bekövetkezett változást az érintett mielőbb jelentse be, ezzel is megkönnyítve a jogszerű adatkezelést, valamint a jogainak érvényesülését.

**Törléshez való jog**

Az érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, ha az alábbi indokok valamelyike fennáll:

1. a személyes adatokra már nincs szükség abból a célból, amelyből azokat az Adatkezelő gyűjtötte, vagy más módon kezelte;
2. hozzájáruláson alapuló adatkezelés esetén visszavonja az adatkezelés alapját képező hozzájárulását és az adatkezelésnek nincs más jogalapja;
3. az érintett tiltakozik az adatkezelés ellen és nincs elsőbbséget élvező jogszerű ok az adatkezelésre, vagy tiltakozik a közvetlen üzletszerzés céljából történő adatkezelés ellen;
4. az Adatkezelő a személyes adatokat jogellenesen kezelte;
5. a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
6. a személyes adatok gyűjtésére az információs társadalommal összefüggő szolgáltatások kínálásával kapcsolatosan került sor.

**Az adatkezelés korlátozásához való jog**

Az érintett jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:

1. vitatja a személyes adatok pontosságát; ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;
2. az adatkezelés jogellenes és ellenzi az adatok törlését, ehelyett kéri azok felhasználásának korlátozását;
3. az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
4. az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

**Tiltakozáshoz való jog**

Amennyiben a személyes adatok kezelésének az Adatkezelő jogos érdeke (Rendelet 6. cikk (1) bekezdés f) pont) a jogalapja vagy az adatkezelés az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges (Rendelet 6. cikk (1) bekezdés e) pont), úgy az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a kezelése ellen, ideértve az említett rendelkezéseken alapuló profilalkotást is.

Ha az érintett személyes adatait az adatkezelő közvetlen üzletszerzés (tehát például tájékoztató levelek küldése) érdekében kezeli, jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik. Ha az érintett tiltakozik a személyes adatai közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.

**Adathordozhatósághoz való jog**

Az érintett jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat az Adatkezelő egy másik adatkezelőnek továbbítsa, ha:

a) az adatkezelés az érintett hozzájárulásán vagy a Rendelet 6. cikk (1) bekezdésének b) pontja szerinti szerződésen alapul; és

b) az adatkezelés automatizált módon történik.

**Az érintett jogainak érvényesítésére szolgáló eljárásrend**

Az érintett a fenti jogait az info@hook.hu címre megküldött elektronikus levelében, az Adatkezelő székhelyére eljuttatott postai levélben, illetve az Adatkezelő székhelyén személyesen tudja gyakorolni. Adatkezelő az érintett kérelmének vizsgálatát és teljesítését a beérkezést követően indokolatlan késedelem nélkül megkezdi. A kérelem alapján tett intézkedésekről az Adatkezelő a beérkezésétől számított 30 napon belül tájékoztatja az érintettet. Amennyiben a kérelem nem teljesíthető, úgy az Adatkezelő 30 napon belül tájékoztatja az érintettet a megtagadásának okairól és a jogorvoslati jogairól.

Az érintett halálát követő öt éven belül a jelen tájékoztatóban meghatározott, az elhaltat életében megillető jogokat az érintett által arra ügyintézési rendelkezéssel, illetve közokiratban vagy teljes bizonyító erejű magánokiratban foglalt, az Adatkezelőnél tett nyilatkozattal - ha az érintett egy adatkezelőnél több nyilatkozatot tett, a későbbi időpontban tett nyilatkozattal - meghatalmazott személy jogosult érvényesíteni. Ha az érintett nem tett ennek megfelelő jognyilatkozatot, a Polgári Törvénykönyv szerinti közeli hozzátartozója annak hiányában is jogosult a Rendelet 16. (helyesbítéshez való jog) és 21. cikkében (tiltakozáshoz való jog), valamint - ha az adatkezelés már az érintett életében is jogellenes volt vagy az adatkezelés célja az érintett halálával megszűnt – a Rendelet 17. (törléshez való jog) és 18. (az adatkezelés korlátozásához való jog) cikkében meghatározott, az elhaltat életében megillető jogokat érvényesíteni az érintett halálát követő öt éven belül. Az érintett jogainak e bekezdés szerinti érvényesítésére az a közeli hozzátartozó jogosult, aki ezen jogosultságát elsőként gyakorolja.

# VI. Az érintett jogorvoslati joga

A bírósági jogorvoslathoz való jogának érvényesítése érdekében az érintett az Adatkezelővel szemben bírósághoz fordulhat, ha megítélése szerint az Adatkezelő, illetve az általa megbízott vagy rendelkezése alapján eljáró adatfeldolgozó a személyes adatait a személyes adatok kezelésére vonatkozó jogszabályban vagy az Európai Unió kötelező jogi aktusaiban meghatározott előírások megsértésével kezeli. A bíróság az ügyben soron kívül jár el. A per elbírálása a törvényszék hatáskörébe tartozik. A per - az érintett választása szerint - az érintett lakóhelye vagy tartózkodási helye, vagy az Adatkezelő székhelye szerinti törvényszék (Fővárosi Törvényszék) előtt is megindítható.

A Nemzeti Adatvédelmi és Információszabadság Hatóságnál (NAIH) bejelentéssel (panasz) azAdatkezelővel szemben bárki vizsgálatot kezdeményezhet arra hivatkozással, hogy személyes adatok kezelésével kapcsolatban jogsérelem következett be vagy annak közvetlen veszélye fennáll, illetve hogy az adatkezeléshez kapcsolódó jogainak érvényesítését az Adatkezelő korlátozza vagy ezen jogainak érvényesítésére irányuló kérelmét elutasítja. A bejelentést az alábbi elérhetőségek valamelyikén lehet megtenni:

Nemzeti Adatvédelmi és Információszabadság Hatóság (NAIH)

Postacím: 1363 Budapest, Pf. 9.

Cím: 1055 Budapest, Falk Miksa utca 9-11.

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu

URL: <http://naih.hu>

Budapest, 2025. július 4.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Hallgatói Önkormányzatok Országos Konferenciája**

**Képv.: Eszterhai Marell, elnök**